ไทยรัฐทีวี ถ่ายสด ฟ้าลั่นฯ ฟาดปาก อาร์บูตัน 22 เม.ย.
14 ปีที่รอคอย ฟ้าลั่นจูเนียร์ เกษตรพัฒนา มุ่งมั่นเอาชนะ เลสเตอร์ อาร์บูตัน นักชกตากาล็อก คว้าเข็มขัดแชมป์รุ่นจูเนียร์ฟลายเวท IBF แพนแปซิฟิก ที่คุณพ่อ ฟ้าลั่น เคยครองมาคาดเอวให้ได้ ก่อนรอโอกาสเขย่าบัลลังก์โลกกับอากิระ ยาเกอาชิ แชมป์โลกชาวญี่ปุ่นต่อไป เจ้าตัวชี้พิกัดนี้ไม่มีปัญหายิ่งทำให้พลังกำปั้นหนักหน่วงกว่าเดิมด้วยซ้ำ มร.ไรอัน แมนตัน เทรนเนอร์ชาวอังกฤษ ติวเข้มพร้อมปรับสไตล์การชกให้มีวิญญาณเพชฌฆาตมากขึ้น ไทยรัฐทีวี ช่อง 32 ถ่ายทอดสดจากเวทีมวยชั่วคราว กองพลทหารราบที่ 7 อ.แม่ริม จ.เชียงใหม่ วันที่ 22 เม.ย. เริ่มเวลา 16.00 น.,จิมมี่ ดร.เอกรัฐ ไชยโชติช่วง โปรโมเตอร์ เกียรติกรีรินทร์ โปรโมชั่น เผยว่า เจ้าแชมป์ ฟ้าลั่นจูเนียร์ เกษตรพัฒนา ฟิตซ้อมกับ มร.ไรอัน แมนตัน เทรนเนอร์คู่ใจชาวอังกฤษ ที่ค่ายมวยเกียรติกรีรินทร์ ย่านอ่อนนุช-ลาดกระบัง ก่อนจะขึ้นชิงแชมป์ ที่ว่าง รุ่นจูเนียร์ฟลายเวท IBF แพนแปซิฟิก กับเลสเตอร์ อาร์บูตัน นักชกฟิลิปปินส์ ในวันศุกร์ 22 เม.ย.นี้ ที่เวทีมวยชั่วคราว กองพลทหารราบที่ 7 อ.แม่ริม จ.เชียงใหม่ โดยมีมูลนิธิสหชาติร่วมกับ พล.ต.อุทัย ชัยชนะ ผบ.พล.ร.7 เป็นประธานจัดการแข่งขัน ซึ่งเข็มขัดแชมป์ IBF แพนแปซิฟิกรุ่น 108 ปอนด์เส้นนี้ เจ้าชัย ฟ้าลั่น ศักดิ์กรีรินทร์ พ่อของฟ้าลั่นจูเนียร์เคยครองมาก่อนเมื่อ 26 เม.ย.2545 และสามารถป้องกันได้ถึง 5 ครั้งติดต่อกัน ก่อนขยับขึ้นอันดับ 1 แล้วมีโอกาสชิงแชมป์โลก IBF รุ่นนี้ แต่พลาดท่าพ่ายน็อกโฮเซ เบอร์กอส นักชกเม็กซิกัน เมื่อ 15 พ.ค.2547 ที่สหรัฐอเมริกา ไทยรัฐทีวี ช่อง 32 ถ่ายทอดสดตั้งแต่เวลา 16.00-18.00 น.,โปรโมเตอร์เกียรติกรีรินทร์กล่าวอีกว่า การชกครั้งนี้ เจ้าแชมป์ ฟ้าลั่นจูเนียร์ มีความมั่นอกมั่นใจมาก ขณะเดียวกัน เทรนเนอร์เมืองผู้ดีก็ได้เน้นเสริมสร้างความแข็งแกร่งและปรับสไตล์การชกให้มีวิญญาณเพชฌฆาตมากกว่านี้ จึงอยากให้แฟนมวยทั่วประเทศช่วยกันติดตามชมและเชียร์ผ่านการถ่ายทอดสดทางไทยรัฐทีวี ช่อง 32 เริ่มคู่แรกเป็นการชกของ ฮีโร่โอลิมปิก มนัส บุญจำนงค์ศักดิ์กรีรินทร์ พบกับไรอัน ฟอร์ด อดีตแชมป์ MMA จากแคนาดา และตามด้วยคู่ชิงแชมป์ของฟ้าลั่นจูเนียร์ กับอาร์บูตัน รองแชมป์ชาวฟิลิปปินส์,ด้าน เจ้าแชมป์ ฟ้าลั่นจูเนียร์เผยว่า ตนอยากจะเป็นแชมป์โลกตามรอยพ่อ และอยากจะทำให้พ่อภูมิใจที่จะนำเข็มขัดที่พ่อเคยครองให้อยู่ในเมืองไทย การขยับมาชกในรุ่นจูเนียร์ฟลายเวทพิกัด 108 ปอนด์ นอกจากควบคุมได้สบายและเป็นผลดีต่อเกมการชกที่ยืดเยื้อในการยืนระยะแล้ว ยังส่งผลให้พลังกำปั้นหนักหน่วงขึ้น ดังนั้น ไฟต์นี้ ต้องชนะสถานเดียว จากนั้นก็จะมุ่งมั่นเก็บตัวฟิตซ้อมและป้องกันตำแหน่งเพิ่มพูนประสบการณ์ให้อันดับสูงขึ้นเรื่อยๆ เพื่อรอโอกาสก้าวขึ้นเขย่าบัลลังก์โลก IBF รุ่นนี้กับอากิระ ยาเกอาชิ นักชกแดนปลาดิบต่อไป
14 ปีที่รอคอยฟ้าลั่นจูเนียร์ เกษตรพัฒนา มุ่งมั่นเอาชนะ เลสเตอร์ อาร์บูตัน นักชกตากาล็อก คว้าเข็มขัดแชมป์รุ่นจูเนียร์ฟลายเวทIBF แพนแปซิฟิก ที่คุณพ่อ ฟ้าลั่น เคยครองมาคาดเอวให้ได้ ไทยรัฐทีวีช่อง 32 ถ่ายทอดสด 22 เม.ย. นี้
ฟ้าลั่นจูเนียร์ เกษตรพัฒนา,เลสเตอร์ อาร์บูตัน,จูเนียร์ฟลายเวท,IBF แพนแปซิฟิก,เอกรัฐ ไชยโชติช่วง,เกียรติกรีรินทร์ โปรโมชั่น,ข่าวกีฬา,ข่าว,ไทยรัฐออนไลน์